Sand wedge

Ol Sand wedge (de spès ciamàt dóma Sand) in del zöch del Gòlf l'è ü fèr. I fèr i è chèle mase che i gh'à la crapa de metàl, öna piastra - pianèla de métàl piö o méno "dervida" - 'nclinada a segónda de la distansa che i gh'à de faga fà a la balina. I è nümeràcc da l'ü al nöf, pò gh'è i Wedge che i è sich. I fèr i si a dóvra de sólet per tirà dal Fairway o per tirà ol prim cólp dal Tee de partènsa però dóma se la büsa l'è córta (Par 3). 

Ol Sand se l' dóvra de sólet per tirà al Green quando ocór fà di tir córcc ma bèi vólt isé la balina quando la pica söl Green la se fèrma lé e la cór mia vià.
Ol Sand se l' dóvra pò per vègn fò dal Bunker (l' la l' dis pò 'l nòm stès del bastù desà che Sand in inglés l' völ dì pròpe sabia).
Pròpe per chèsto la crapa del bastù l'è bèla dervida o 'nclinada piö dervida amò de chèla del Pitch. 

Marcàt sóta la crapa del bastù gh'è scricc SW e col Sand de sólèt se fà póch méno de 100 méter.

Categoria:Golf (sport)